**Zmluva o poskytovaní služieb**  uzatvorená v zmysle §269 Obchodného zákonníka v znení neskorších predpisov (ďalej len **„Zmluva“**)

Číslo zmluvy: GA112/2014

Zmluvné strany:

Nakladateľ s odpadom: **ALATERE, s.r.o.**

Braneckého 14, 911 01 Trenčín

 IČO: 47 158 166

 DIČ: 2023783663

 Štatutárny zástupca: Marián Zovčák, konateľ spoločnosti

 Zapísaný v obch. registri OS Trenčín vložka č.: 28251/R

 Oddiel: Sro

 Bankové spojenie: VÚB BANKA, pobočka Stará Turá

 Číslo účtu: 3195485856/0200

 E-mail: alateresro@gmail.com office@alatere.sk

 skovajsova@alatere.sk zovcak@alatere.sk

 Tel.kontakt: 0911 205311, 0911 487388, 0905 824536

 V zastúpení: Milena Skovajsová, podľa plnej moci zo dňa 26.8.2013

Pôvodca odpadu: **Základná škola Zoltána Kodálya s VJM Galanta – Kodály Zoltán**

 **Alapiskola, Gálanta, Švermova 8, 924 00 Galanta**

 IČO: 36080527

 DIČ: 2021362299

 Štatutárny zástupca: Hajnalka Oláh - riaditeľka

 Bankové spojenie: VÚB Banka, Galanta

 Číslo účtu: 1636678057/0200

 Prevádzka: školská jedáleň pri Galánta Kodály Alapiskola

 E-mail: kodaly.galanta@gmail.com romanova.jedalen@gmail.com

 Tel.kontakt: 0910 912 607 031/ 780 2757

(pôvodca odpadu a nakladateľ s odpadom, ďalej ako „zmluvné strany“)

Uzatvárajú túto zmluvu o odbere a likvidácii biologického odpadu z kuchynských zariadení – kuchynského odpadu – kategórie č.3 podľa nariadenia Európskeho parlamentu a Rady (ES) č.1069/2009, ktorým sa ustanovujú zdravotné predpisy týkajúce sa vedľajších živočíšnych produktov (VŽP) a odvodených produktov neurčených na ľudskú spotrebu.

  ***ČLÁNOK I.***

 ***Predmet zmluvy***

Predmetom zmluvy je zber, odvoz, triedeného biologicky rozložiteľného kuchynského odpadu definovaného ako VŽP kategórie 3 – kuchynský odpad/separované použité potravinárske oleje

**20 01 08 Biologicky rozložiteľný kuchynský a reštauračný odpad (O)**

**20 01 25 Jedlé oleje a tuky (O)**

 ***ČLÁNOK II.***

 ***Povinnosti zmluvných strán***

**Nakladateľ s odpadom sa zaväzuje:** - realizovať pravidelný odvoz odpadu uvedeného v článku I. tejto zmluvy podľa vzájomne dohodnutého harmonogramu, - prepravovať triedený odpad z prevádzok pôvodcu odpadu k zhodnocovateľovi odpadov, - zapožičať pôvodcovi odpadu dostatočný počet vyčistených a vydezinfikovaných nádob na uskladnenie triedeného odpadu.

**Pôvodca odpadu sa zaväzuje:** - odovzdávať vytriedený biologicky rozložiteľný kuchynský odpad kategórie č.3, - zhromažďovať odpad v uzavretých nerozbitných nádobách, - v prípade, ak bude odpad v nádobách obsahovať nežiaduce prímesi (hrubé nečistoty, fólia, kartón, polystyrén a iné nežiaduce látky a tekutiny), si ALATERE, s.r.o. vyhradzuje právo odmietnuť prevzatie odpadu, - ak takúto závadu zistí zhodnocovateľ odpadu, bude odpad vrátený pôvodcovi odpadu na jeho náklady, - chrániť nádoby na odpad pred poškodením, zničením alebo stratou. V prípade, že zo strany pôvodcu odpadu dôjde k poškodeniu, zničeniu alebo straty nádob, zabezpečí pôvodca odpadu opravu alebo náhradu nádoby na vlastné náklady v plnom rozsahu.

**Záväzky oboch zmluvných strán:** - zmluvné strany pri odovzdávaní odpadu vyplnia tlačivo Obchodný doklad – zberný list pre VŽP, pričom každá strana si ponechá jednu kópiu dokladu.

 ***ČLÁNOK III.***

 ***Cena a platobné podmienky***

 - ALATERE, s.r.o. vystaví 1 x mesačne faktúru, a to najneskôr do 15. dňa nasledujúceho mesiaca podľa skutočného rozsahu plnenia objednanej služby - pôvodca odpadu sa zaväzuje uhrádzať ALATERE s.r.o. za poskytnuté služby odmenu vo výške 36 EUR / mesiac, vrátane DPH, bezhotovostným prevodom na jeho účet uvedený v záhlaví tejto zmluvy na základe riadne vystavenej faktúry. V cene je zahrnutý prenájom nádob v počte 2 ks o objeme 30 l, s frekvenciou vývozu 1 x týždenne. Za odpad s katalógovým číslom 20 01 25 – Jedlé tuky a oleje s prenájmom nádob v počte 1 ks o objeme 25 l s frekvenciou vývozu 1 x týždenne nebude pôvodca odpadu uhrádzať odmenu. - Splatnosť faktúry je do 14 dní odo dňa jej vystavenia. V prípade omeškania s úhradou faktúr je stanovená zmluvná pokuta vo výške 0,05% z dlžnej čiastky za každý deň omeškania. - Peňažný záväzok pôvodcu odpadu vyplývajúci z tejto zmluvy bude splnený pripísaním príslušnej čiastky na účet v peňažnom ústave ALATERE, s.r.o. - V prípade zmeny čísla účtu je túto skutočnosť zmluvná strana povinná písomne oznámiť druhej zmluvnej strane v súlade s ustanoveniami tejto zmluvy o doručovaní.

 ***ČLÁNOK IV.***

 ***Miesto plnenia***

Miestom plnenia predmetu zmluvy je prevádzka zariadenia: školská jedáleň ZŠ Zoltána Kodálya s VJM Galanta – Kodály Zoltán Alapiskola Galánta, Švermova 8, 924 00 Galanta

 ***ČLÁNOK V.***

 ***Obchodné tajomstvo***

 - Zmluvné strany sa dohodli, že všetky informácie, ktoré pri vzájomných jednaniach získajú o obchodných záležitostiach zmluvného partnera, sú považované za obchodné tajomstvo a zaväzujú sa, že ich neposkytnú tretím osobám a to ani po skončení tejto zmluvy. Výnimkou sú hlásenia poskytované štátnym orgánom podľa platných zákonov. - ALATERE, s.r.o. je povinná zaobchádzať s objednávkami, obchodnými a technickými špecifikáciami spojenými s predmetom zmluvy ako s obchodným tajomstvom.

 ***ČLÁNOK VI.***

 ***Doba trvania zmluvy, ukončenie zmluvy***

- Táto zmluva je uzatvorená na dobu určitú od 15.01.2014 do 30.06.2014, pričom obidve strany majú právo kedykoľvek odstúpiť od tejto zmluvy s dvojmesačnou výpovednou lehotou. Výpovedná lehota začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane. Každá zmluvná strana je povinná výpoveď uplatniť písomnou formou. - Zmluvné strany môžu taktiež odstúpiť od tejto zmluvy v prípade jej závažného porušenia, ktoré nebolo napravené napriek predchádzajúcim dvom písomným upozorneniam. V prípade menšej dôležitosti porušenia záväzkov tejto zmluvy alebo ak je podstatné porušenie záväzkov napravené alebo eliminované počas jedného mesiaca po prijatí písomnej upomienky, nie je možné odstúpenie zmluvy podľa tohto bodu. - Všetky zmeny obsahu a dodatky tejto zmluvy sa môžu uskutočniť iba na základe obojstrannej dohody zmluvných strán písomnou formou.

 ***ČLÁNOK VII.***

 ***Záverečné ustanovenia***

- Zmluva je vyhotovená v dvoch vyhotoveniach po jednom pre každú zmluvnú stranu. - Zmluva nadobúda platnosť dňom podpisu zástupcov oboch zmluvných strán a účinnosť dňom nasledujúcim po zverejnení na webovom sídle pôvodcu odpadu, ktorým je internetová stránka. - Zmeny alebo úpravy musia byť vykonané len písomnou formou. - Ostatné obchodné vzťahy neobsiahnuté v tejto zmluve sa riadia príslušnými ustanoveniami platného Obchodného zákonníka SR. - Zmluvné strany vyhlasujú, že si zmluvu prečítali, súhlasia s jej obsahom a ako prejav slobodnej vôle urobenej vážne, určito a zrozumiteľne túto zmluvu podpisujú.

V ............................................, dňa ......................................

........................................................ ...........................................................

 Za nakladateľa s odpadom Za pôvodcu odpadu